《剔银灯》
宋代·关注

小院烟凉雨细。正好恹恹春睡。蓦被金枝，连推绣枕，报道皇都书至。良人得意。集英殿、首攀仙桂。斗帐重襟惊起。斜倚屏山偷喜。宝髻慵梳，香笺折破，果见中、高高名第。秦楼十二。知他向、谁家沉醉。

作者简介：宋钱塘人，字子东，号香岩居士。关景仁子。高宗绍兴五年进士。任湖州教授，与胡瑗之孙涤收集瑗遗书，得《易解中庸义》；又辑《胡先生言行录》。官至太学博士。有《关博士集》。